Алматыда «Тәуелсіздік ұрпақтары» грантының конкурсы басталды
DATE: 14:56, 16 Қыркүйек 2024 | GMT +5
TITLE: Алматыда «Тәуелсіздік ұрпақтары» грантының конкурсы басталды
URL: https://kaz.inform.kz/news/almatida-tauelszdk-urpaktari-grantinin-konkursi-bastaldi-bcec73/
META: DATE: 14:56, 16 Қыркүйек 2024 | GMT +5
TOTAL WORDS: 165
AUTHOR(S):
TEXT: Бағдарлама жастар бастамаларын қолдауға бағытталған және 14 пен 35 жас аралығындағы Алматы тұрғындарына өз жобаларын іске асыруға 1 000 000 теңге алуға мүмкіндік береді. Гранттар алты бағыт бойынша бөлінеді:. 1. Ғылым: жас ғалымдар мен олардың зерттеулерін қолдау. Мәдениет: мәдени мұраны сақтауға және насихаттауға бағытталған жобалар. Ақпараттық технологиялар: цифрлық трансформация үшін жаңа IT шешімдерін әзірлеу. Бизнес: стартаптар мен бизнесбастамаларды қолдау. Медиа: жас ұрпақ үшін сапалы контент жасау. Волонтёрлік: әлеуметтік мәселелерді шешуге бағытталған бастамалар. Ұйымдастырушылар бұл грант жастарға өз идеяларын жүзеге асыруға мүмкіндік беретінін атап өтті. «Біз жастарымыздан шығармашылық идеялар күтеміз. Бәріңізді гранттық конкурсқа қатысуға шақырамыз. Қатысушылардың бәріне шабыт, табыс және өз жобаларын табысты іске асыруды тілейміз», - деді Жастар саясаты басқармасының Жастарды әлеуметтендіру және жастар бастамаларын қолдау бөлімінің басшысы Нұрсұлтан Беккайыров. Өтінімдерді қабылдау 16 қыркүйекте басталып, 2024 жылдың 16 қазанына дейін жалғасады. Жеңімпаздар барлық өтінімдерді тексергеннен кейін 15 жұмыс күні ішінде анықталады. Өтінімдер generationala. kz сайты арқылы қабылданады, сұрақтар туындаған кезде +7 844-12-02, +7 829-78-41 телефон нөмірлеріне хабарласуға болады. Еске салайық, Алматыда Ерте араласу орталығы құрылды
